་ཆུབ་སེམས་དཔའ་སེམས་ཅན་རྣམས་ཀྱི་
སེམས་ཀྱི་རང་བཞིན་འོད་གསལ་བར་རབ་ཏུ་ཤེས་ཏེ།
འོན་ཀྱང་དེ་གློ་བུར་གྱི་
ཉེ་བའི་ཉོན་མོངས་པས་ཉོན་མོངས་བར་མཐོང་ངོ་། ། དེ་ལ་བྱང་ཆུབ་སེམས་
དཔའ་འདི་སྙམ་དུ་སེམས་ཏེ། ཉོན་མོངས་པ་འདི་དག་ནི་སེམས་ཅན་རྣམས་
ཀྱི་སེམས་ཀྱི་རང་བཞིན་འོད་གསལ་བར་ཞུགས་པ་མ་ཡིན་ཏེ། ཉོན་མོངས་པ་
འདི་དག་ནི་གློ་བུར་བ་སྟེ་ཡང་དག་པ་མ་ཡིན་པ། །ཀུན་ཏུ་རྟོགས་པས་བསྐྱེད་
པའོ། ། བདག་གིས་སེམས་ཅན་འདི་དག་གི་ཉེ་བའི་ཉོན་མོངས་པ་ཞི་བར་བྱ་
བའི་ཕྱིར་ཆོས་བསྟན་པར་ནུས་སོ་སྙམ་སྟེ། དེ་ལྟར་དེ་ལ་ཞུམ་པའི་སེམས་མི་
སྐྱེ་བའོ། །དེ་ནི་ལན་མང་དུ་སེམས་ཅན་རྣམས་ཀྱི་ཐ་དད་དུ་འགྲོ་བའི་སེམས་སྐྱེ་
བའོ། ། དེ་འདི་སྙམ་དུ་ཡང་སེམས་ཏེ། ཉོན་མོངས་པ་འདི་དག་ལ་སྟོབས་
སམ་མཐུ་ཡང་ཡོད་པ་མ་ཡིན་ཏེ། ཉོན་མོངས་པ་འདི་དག་ནི་མཐུ་སྟོབས་ཆུང་
པའོ། །འདི་དག་ལ་ཡང་དག་པའི་གནས་འགའ་ཡང་མེད་དོ། །ཉོན་མོངས་པ་
འདི་དག་ནི་ཡང་དག་པ་མ་ཡིན་པར་ཀུན་ཏུ་བརྟགས་པ་སྟེ། དེ་དག་ནི་ཡང་
དག་པ་ཇི་ལྟ་བ་བཞིན་ཚུལ་བཞིན་དུ་ཡིད་ལ་བྱེད་པས་བརྟགས་པ་ན་ཁྲོ་བར་མི་
འགྱུར་རོ། །དེ་ནི་ཁོ་བོས་ཅི་ནས་ཀྱང་འབྲེལ་བར་མི་འགྱུར་བ་དེ་ལྟར་སོ་སོར་
བརྟག་ པར་ བྱའོ། ། ཉོན་ མོངས་ པ་ རྣམས་ དང་ ནི་ མ་ འབྲེལ་ ན་ ལེགས་ ཀྱི།
སྙིང་པོ་དང་
འབྲེལ་ན་ནི་མ་ཡིན་ནོ། ། ཞེས་སོགས་རྒྱས་པར་གསུངས་ཤིང།
དྲི་མའི་དཔེ་གཞན་དང་གཞན་མང་པོས་གསུངས་པ་རྣམས་ལ་ཡང་དོན་དམ་གྱི་
གཞི་འབྲས་འགོག་བདེན་དུ་ངོ་བོ་གཅིག་ཚུལ་དང་། དྲི་མ་འཇོམས་བྱེད་ལམ་
བདེན་གྱི་ཡེ་ཤེས་ཡིན་པའི་ཚུལ་དང་། དེས་དྲི་མ་ཐམས་ཅད་དག་པའི་ཚེ་
གནས་གྱུར་ཐོབ་ཀྱང་ཆོས་ཉིད་ངོ་བོ་མི་འགྱུར་བའི་དཔེ་ནམ་མཁའ་ཤེས་པར་
བྱའོ། ། ཀུན་རྫོབ་གཟུགས་སྐུའི་གཞི་ནི་དེ་སྐྱེད་བྱེད་ཀྱི་དང་པོ་སྟེ་རྒྱས་པའི་་
རིགས་སོ། །ལམ་ནི་དང་པོ་སེམས་བསྐྱེད་པ་ནས་བརྩམས་ཏེ་ཕལ་ཆེར་བསོད་
423

ནམས་ཀྱི་ཚོགས་ཀྱིས་བསྡུས་པའི་ཕ་རོལ་ཏུ་ཕྱིན་པ་རྣམས་དང་། ། སྐྱེད་པའི་
རིམ་པ་འཁོར་དང་བཅས་པ་རྣམས་དང་། དཀོན་མཆོག་གི་རྟེན་གསུམ་་་་
བཞེངས་ཤིང་མཆོད་པ་ལ་སོགས་པ་དང་། ཞིག་རལ་གསོ་བ་ལ་སོགས་པ་རྒྱལ་
བའི་ཞིང་ལས་དགེ་བའི་ལོ་ཐོག་སྤེལ་བ་དང་། མགོན་མེད་ཅིང་ཉམ་ཐག་པ་
རྣམས་ལ་འདི་དང་གཞན་དུ་བདེ་བ་དང་ཕན་པ་སྒྲུབ་པ་ལ་སོགས་པ། སེམས་
ཅན་གྱི་ཞིང་ལས་ཀྱང་དགེ་བའི་ལོ་ཐོག་སྤེལ་ནས་སྨོན་ལམ་རླབས་ཆེན་སྒྲུབ་པ་
སྟེ། སློབ་པའི་ལམ་དུ་གཏོགས་པའི་བསོད་ནམས་ཀྱི་ཚོགས་ཤས་ཆེ་བའོ། །
འབྲས་བུ་དེ་དག་གིས་བསྐྱེད་པའི་སངས་རྒྱས་གཟུགས་སྐུ་ཡེ་ཤེས་དང་། ཡོན་
ཏན་དང་འཕྲིན་ལས་ཕུན་སུམ་ཚོགས་པའི་བདག་ཉིད་སྔར་བསྟན་པ་རྣམས་
དང༌་། གཞན་ཡང་མདོ་རྒྱུད་ཟབ་མོ་རྣམས་ལས་རྒྱ་ཆེར་གསུངས་པའོ། །བྱང་
ཆུབ་སེམས་དཔའི་ས་ལས་དང་པོ་སེམས་བསྐྱེད་པ་དང་། བྱང་ཆུབ་ཀྱི་ཕྱོགས་
དང་མཐུན་པའི་ཆོས་སྒྲུབ་པ་ལ་སོགས་པ། སློབ་ལམ་གྱི་ཆོས་རྣམས་ཀྱང་་
གཞིའི་ཁོངས་སུ་བསྡུས་ནས། གསུངས་པ་ནི་ཉུང་གཞི་ཞེས་པ་ལྟར་སྐྱེད་བྱེད་ལ་
གཞིར་གསུངས་པ་སྟེ། རྒྱུ་འབྲས་གཉིས་སུ་བསྡུས་པའི་དབང་དུ་བྱས་པའོ། །
གཞི་ལམ་འབྲས་བུ་གསུམ་དུ་ཕྱེ་བའི་ཚེ་ནི་རྒྱུ་ཉིད་ལ་གཞི་དང་ལམ་དུ་ཕྱེ་བ་ཡིན་
པས་དེ་ལྟར་གསུམ་དུ་ཕྱེ་བ་དང་། གཉིས་སུ་བསྡུས་པ་ལ་འགལ་བ་ཅུང་ཟད་
ཀྱང་མེད་ཅིང་དོན་གཅིག་ལ། གཟུགས་སྐུའི་ཡེ་ཤེས་ལ་སོགས་པ་ཐེག་ཆེན་མི་
སློབ་པའི་ལམ་དུ་གཏོགས་པ་རྣམས་ལམ་བདེན་ཡིན་ཡང་གཞི་ལམ་འབྲས་བུ་
གསུམ་དུ་ཕྱེ་བའི་ཡ་གྱལ་གྱི་ལམ་ནི་མ་ཡིན་ཏེ་དེ་ནི་སློབ་ལམ་ཡིན་པར་ངེས་པའི་
ཕྱིར་རོ། ། དེ་ལྟར་བསྟན་པ་རྣམས་ལ་ཤེས་པར་བྱ་བ་ནི་གཞི་ལམ་འབྲས་བུ་
ཐམས་ཅད་དོ། ། ཤེས་ནས་ཉམས་སུ་བླང་བར་བྱ་བ་ནི་ཚོགས་གཉིས་ཀྱིས་་་་
བསྡུས་པའི་ལམ་རྣམ་དག་སྟེ། འབྲས་བུ་ནི་ཐོབ་བྱར་དམིགས་པ་དང་སྐྱབས་
གནས་དང། ཕྱག་མཆོད་ལ་སོགས་པ་དད་གུས་ཀྱི་བྱ་བ་རྣམས་ཀྱི་ཡུལ་ཉིད་དུ་
གསུངས་པས་དེ་ལྟར་ཤེས་ནས། གཙོ་བོར་ལམ་ཚོགས་གཉིས་སྒྲུབ་པ་ལ་ཤིན་
424

ཏུ་བརྩོན་པར་བྱའོ། །
དེ་ལྟར་རྒྱལ་བའི་གསུངས་རབ་ཟབ་མོ་བཟང་དགུའི་ངེས་དོན་མཐར་
ཐུག་ནི། ། རིགས་གསུམ་མགོན་སོགས་རྒྱལ་སྲས་རྣམས་ཀྱི་ཞལ་གྱི་གདམས་པ་
ཟབ་མོ་ཡིས། ། གསལ་བར་མཛད་ལས་རྗེ་བཙུན་བླ་མའི་ དྲིན་གྱིས་རྟོགས་པ་
གང་ཡིན་འདི། ། རི་ཁྲོད་དབེན་པར་ཟབ་མོའི་རྣལ་འབྱོར་སྤྱོད་པ་རྣམས་ཀྱི་རི་
་ ཆོས་ཏེ། ། རྣམ་པར་དག་པའི་མདོ་རྒྱུད་བསྟན་བཅོས་ཁྱད་པར་འཕགས་པ་
ཐམས་ཅད་ཀྱི།
།ངེས་དོན་ཆུ་བོ་མ་ལུས་འདུས་ཕྱིར་འདི་ནི་ངེས་དོན་རྒྱ་མཚོ་
ཡང་། གཞི་ལམ་འབྲས་བུ་ཇི་སྙེད་པ་དང་ལྟ་སྒོམ་སྤྱོད་པའང་ཇི་སྙེད་པའི། །
མཐར་ཐུག་ཐུན་མོང་མིན་པ་སྟོན་ཕྱིར་འདི་མིང་དོན་དང་མཐུན་པ་ལགས།
དགོངས་པ་ཟབ་མོ་ངེས་པར་འགྲེལ་སླད་འདི་ནི་རྒྱལ་བའི་དགོངས་འགྲེལ་ཏེ།
རྡོ་རྗེའི་ཚིག་ཀུན་ ངེས་ པར་ འགྲེལ་ སླད་ རྡོ་ རྗེའི་ ཚིག་ གི་ མདུད་ འ གྲོལ་ ཡང་།
།
།
ཆོས་ཉིད་ཟབ་མོ་གསལ་བར་སྟོན་ཕྱིར་བདེ་གཤེགས་སྙིང་པོའི་སྒྲོན་མེ་དང་།
ལུང་རིགས་མན་ངག་ཟབ་དགུ་འདུས་ཕྱིར་ཡིད་བཞིན་ནོར་བུའི་མཆོག་ཀྱང་
ཡིན། །དེ་སླད་འདི་ན་རང་རིགས་རྒན་པོའི་ངག་ཙམ་དཔང་དུ་བྱེད་པ་དང་། །
།
དང་པོར་གང་ཐོས་དེ་ལ་ཞེན་སླད་ཕྲ་མ་སྔ་བཙན་དབང་སོང་དང་། ། རྟོན་པ་
བཞི་བྲལ་འདོད་མི་མང་བས་བདེན་པར་འཇོག་པའི་མི་རྣམས་དང༌་། ། མཐུན་
པ་དཀའ་མོད་སྲས་བཅས་རྒྱལ་བའི་དགོངས་པ་དང་མཐུན་དོན་དང་མཐུན། །
འདི་ལ་གང་གི་ཐུགས་དགོངས་བཟང་པོས་ཡང་ཡང་བསྐུལ་བར་མཛད་རྣམས་
དང་།
མཐུན་པའི་གྲོགས་དང་ལོངས་སྤྱོད་བཟང་པོ་འབུལ་བར་མཛད་པ་ལ་
སོགས་པ། ། འགྲོ་བ་ཀུན་གྱིས་དྲི་ མ་ མེད་པའི་ མདོ་རྒྱུད་ མན་ངག་ཟབ་མོའི་་
དོན། ། མཐོང་ཞིང་རྟོགས་ནས་མྱུར་བར་ཐོས་ཏེ་གཞན་དོན་རླབས་ཆེན་བྱེད་
པར་ཤོག ། གནས་སྐབས་ཀུན་ཏུ་སངས་རྒྱས་དགྱེས་པའི་དད་བརྩོན་ཤེས་
རབ་སྙིང་རྗེ་དང་། ། སྙིང་སྙོབས་ཡིད་གཞུངས་ངོ་ཚ་ཁྲེལ་ཡོད་འཚོ་བ་མཆོག་
དང་གཏོང་ཕོད་དང་། ཚུལ་ཁྲིམས་ཏིང་འཛིན་དམ་ཚིག་བཞི་དྲུག་བརྒྱད་
425

དང་བཅུ་དང་བཅུ་དྲུག་གི །སྤྱོད་པ་བཟང་པོས་རྟག་ཏུ་གནས་གྱུར་ནམ་ཡང་
ཉམས་པར་མ་གྱུར་ཅིག ། འདི་ནི་སྐྱེས་བུ་དམ་པ་རྣམས་དང་། ཆེན་པོ་
རྣམས་ཀྱི་གཙུག་གི་ནོར་བུར་གྱུར་པ། མཁན་ཆེན་ཇོ་གདན་པ་དཔོན་སློབ་
རྣམས་ཀྱི་གསུང་གིས་ཡང་ཡང་བསྐུལ་བ་དང་། ལེགས་པར་སྦྱར་བའི་སྐད་
ཀྱིས་བརྡའ་སྤྲོད་ཅིང་ལུང་དང་མངོན་པར་རྟོགས་བའི་ཡོན་ཏན་མང་པོ་དང་
ལྡན་པའི། །བླ་མ་ལོ་ཙྪ་བའི་གསུང་གིས་བསྐུལ་བ་དང་། གཞན་ཡང་བླ་མ་
ཕྱོགས་ལས་རྣམ་པར་རྒྱལ་བ་ལ་སོགས་པ། མཁས་བཙུན་བཟང་པོའི་ཡོན་
ཏན་དང་ ལྡན་ པའི་དགེ་བའི་བཤེས་གཉེན་མང་པོ་དང་། རྣལ་འབྱོར་གྱི་་
དབང་ཕྱུག་དམ་པ་བསམ་སྟིངས་ཅོག་པུ་པ་ལ་སོགས་པ། ངེས་དོན་གྱི་སྒྲུབ་པ་
པོ་བཟང་པོ་རྣམས་ཀྱི་གསུང་གིས་བསྐུལ་བ་དང་། ཁྱད་པར་དུ་བླ་མ་ཡེ་ཤེས་
རྒྱལ་མཚན་པས་བརྒྱ་འབུལ་བཟང་པོ་དང་བཅས་པའི་བསྙེན་བཀུར་གྱིས་་་་་
ལེགས་པར་བཏེག་ཅིང་། དད་མོས་ཆེན་པོ་མཛད་དེ། རྒྱལ་ཁམས་པ་རྟོན་
པ་བཞི་ལྡན་གྱིས་ངེས་དོན་ཟབ་མོ་མཐར་ཐུག་གི་ལུང་རིགས་མན་ངག་ཇི་ལྟ་བ་
བཞིན། ཇོ་ནང་དཔལ་གྱི་གནས་ཆེན་དུ་བཀོད་པ་སྟེ། བློ་ལྡན་གཟུ་བོར་
གནས་ཤིང་ངེས་དོན་ཆོས་ཉིད་བསྒོམས་པའི་ཉམས་མྱོང་ཅན་མ་ཡིན་པ་རྣམས་
ལ་བསྟན་དུ་མི་རུང་བའི་བཀའ་རྒྱ་དམ་པོ་ཡོད་པས། ། དེ་ཁོ་ན་བཞིན་མཛད་
པར་ཞུ། ཅི་སྟེ་དེ་ལས་འདས་ན་དམ་ཚིག་ལས་འདས་སོ། ཨོཾཨཱཿཨྰཿ་་་་་་་་
དཔལ་ལྡན་དོན་དམ་སྤངས་རྟོགས་ཡོངས་རྫོགས་གདོད་མའི་སངས་རྒྱས་
བདག །ཡེ་ཤེས་དག་ཆེན་དྲི་བྲལ་ཆོས་སྐུའི་རང་བཞིན་འགྱུར་བ་མེད། །རིག་
དང་གྲོལ་བའི་དཔལ་འདི་གཤིས་ནས་རབ་རྒྱས་དམ་པའི་ཕུལ། །ཡང་དག་རིན་
ཆེན་རྣམ་གསུམ་སྐྱབས་ཀྱིས་དགེ་མཚན་ཉེ་བར་སྩོལ། །གནས་ལུགས་མི་འགྱུར་
བདེ་ཆེན་རྣམ་ཀུན་པ། ། སྣང་ སྟོང་ཟུང་འཇུག་དང་ པོའི་ མགོན་དེ་ཉིད། །
གསང་ཆེན་རྒྱུ་ཡི་ཐེག་པས་རིམ་མངོན་གྱིས། །མཐར་ཐུག་དགོངས་ཆེན་གཅིག་
426

ལ་གཞོལ་བའི་ཚུལ། །ཀུན་གཟིགས་སྟོབས་བཅུ་མངའ་བའི་རྒྱལ་བ་མཆོག །
གང་གིས་རྒྱུ་དང་འབྲས་བུའི་གདུལ་ཞིང་ལ། །རང་རང་དབང་པོ་ལེགས་འཚམ་
ཆོས་འཁོར་ཆེ། ། ཇི་བཞིན་རིམ་བསྐོར་ལུང་རྟོགས་བསྟན་པའི་མཛོད། ། དྲི་
མེད་ལུང་དང་རིགས་པའི་ལམ་ནས་གཞན་དྲིང་མི་འཇོག་སྤོབས་པ་བརྙེས།
།ཟླ་
བྲལ་མཁྱེན་པའི་ ཤེས་ རབ་རྩལ་འབར་བསིལ་ལྗོངས་ངེས་དོན་སྲོལ་ཕྱེ་བ། །
ད་པའི་གསལ་བྱེད་འཕགས་བོད་མཁས་མང་ཕལ་ལས་ཆེས་འཕགས་རྫོགས་
ལྡན་ལུགས། ། རྒྱལ་བསྟན་ཡང་རྩེའི་སྒོ་འཕར་ལེགས་འབྱེད་རྟོན་པ་བཞི་ལྡན་
སྤྲུལ་བའི་སྐུ། །ཐུབ་པའི་དགོངས་བཅུད་ངེས་དོན་ཐེག་པ་མཆོག ། མདོ་
སྔགས་རྒྱ་ མཚོའི་ ཡང་ གསང་དེ་ཁོ་ན། ། མི་ཕམ་གཞུང་དང་སེམས་འགྲེལ་་་་་
དགོངས་པའི་དོན། །ཇི་བཞིན་གང་གིས་ལེགས་པར་བཤད་འདི་ཡང་། ། རབ་
འབྱམས་ཞིང་གི་རྒྱལ་བ་སྲས་བཅས་ཚོགས། །དགྱེས་བསྐྱེད་ཀུན་བཟང་མཆོད་
སྤྲིན་ཕུལ་བྱུང་བའི། ། སྐྱེ་དགུ་ཡོངས་ལ་ཕན་བདེ་ཆེར་ སྤེལ་དང་། ། ཆབས་་
གཅིག་འགྲོ་ཀུན་སྡུག་སེལ་སྨན་གྱི་ཕུལ། །ལེགས་བཤད་རིན་ཆེན་དབང་གི་རྒྱལ་
པོ་ མ་ལུས་འདོད་པ་འཇོ་བའི་དཔལ། ། སྐལ་བཟང་དབང་རྣོན་གདུལ་བྱའི་
ལོངས་སྤྱོད་སྲིད་ཞིའི་ལེགས་ཚོགས་ཀུན་འབྱུང་བ། ། གཅིག་ལས་དུ་མ་ཡོངས་
བསྟན་འགྲོའི་ཕུན་་་་་
འཕྲུལ་ཆོས་སྤྱིན་ཟབ་མོ་ལེགས་བྱས་མི་ཟད་གཏེར།
ཚོགས་ མཁའ་མཐར་སྤེལ་བྱེད་ཟབ་ཆོས་ཡིག་རིས་མཛོད་ཀྱི་དབྱིག _ ། ངོ་་
མཚར་ངེས་དོན་གསུང་རབ་དམ་པའི་གཞི། །འཛད་མེད་ཉལ་འགྲོའི་རྒྱུན་ལ་
འགྲན་ པའི་ ཐབས། ། སྔ་ ན་ མེད་ པའི་ ལེགས་ བཞེངས་ འཕྲུལ་ ཆེན་ གང་།
རྫོགས་ལྡན་ཆོས་ཀྱི་དཔལ་ཡོན་ཆེར་སྤེལ་བ། །དུས་མཐར་དམ་པའི་ངང་ཚུལ་
ཟླ་ བྲལ་ ཞིང་། ། རླབས་ ཆེན་ ཐུགས་ རྗེས་ བསྟན་ འགྲོར་ ལེགས་ ཕན་ སྤེལ། །
མཛད་ཕྲིན་དཔལ་མངའ་རྒྱལ་བསྟན་ལེགས་འདེགས་མཁན། ། བསྟན་རྩ་སྐྱེས་
ཆེན་མཆོག་གི་ཐུགས་བསྐྱེད་ལས། ། ངོ་མཚར་ལེགས་བཞེངས་གསར་པ་གང་
འདི་སྔར་མེད་དཔག་བསམ་རྐང་འཐུང་ལྗོན། །རྫོགས་ལྡན་ཆོས་ཀྱི་འབྲས་་་
427

བཟང་གཡུར་ཟ་ཐུབ་བསྟན་ཕྱོགས་ལས་རྣམ་པར་རྒྱལ། །ངེས་དོན་དགའ་ཚལ་
གླིང་དུ་བསྟན་འཛིན་འདུས་སྡེ་ཡོངས་ཀྱི་དཔལ་དུ་བསྐྲུན། ། སྙིང་པོའི་ཟིལ་
བཅུད་རྣམ་གསུམ་ཤེས་རབ་རོ་འཛིན་གྱིས་མྱང་དགེ་མཚན་དཔྱིད། ། བསྟན་
བཅུད་ན
འགྲོའི་ལེགས་ཚོགས་དཔལ་གྱི་མཐུ་བཟང་གིས། ། ཀུན་གཟིགས་བུ་རམ་ཤིང
པའི་ལུང་རྟོགས་བསྟན། །ལྷ 3ཅས་འགྲོ་བ་ཡོངས་ཀྱི་བསོད་ནམས་ཞིང་། །
ཡུན་ རིང་སྲིད་མཐའི་བར་དུ་ནུབ་མེད་ཤོག ། ཁྱད་པར་བདེ་གཤེགསགས་་་་་་
དགོངས་ཆེན་མཐར་ཐུག་པ། །ངེས་དོན་འཁོར་ལོ་ཕྱིར་མི་ལྡོག་པའི་གཏམ། །
རྟག་བརྟན་ཐེར་ཟུག་གཡུང་དྲུང་རྟག་པའི་བདག ། བདེ་གཤེགས་སྙིང་པོའི་
ཆོས་ཚུལ་ཆེར་དར་ཤོག ། དེ་ཡང་རྒྱལ་བའི་ཆོས་འཁོར་རིམ་གསུམ་གྱི། །
གནས་ལུགས་མཐར་ཐུག་དགོངས་ཆེན་གཅིག་ཉིད་དུ། །སྒྲོ་སྐུར་དྲི་མས་ནམ་
ཡང་གོས་མེད་པར། །བསྟན་པ་ཐམས་ཅད་འགལ་མེད་ལེགས་རྟོགས་ཤོག །
དེར་བརྟེན་གསུང་རབ་མ་ལུས་གདམས་པར་ཤར། །ལྟ་གྲུབ་མི་མཐུན་ལོག་རྟོག་
སྒོ་ཀུན་ཞི། །རྒྱལ་བའི་དགོངས་དོན་བདེ་བླག་ཉིད་རྟོགས་ནས། །འཛམ་གླིང་
ཆོས་མཐུན་ཐེག་པ་གཅིག་ཏུ་ཤོག ། ཡང་སྒོས་ལེགས་བྱས་འདི་ལ་སྒོ་གང་
ནས། ། འབྲེལ་བ་ཕྲ་རགས་བགྱིས་ཚད་ལུས་ཅན་ཀུན། ། འདིས་མཚོན་ནམ་
མཁའི་མཐའ་དང་མཉམ་པའི་འགྲོ། ། རིང་མིན་ཆོས་སྐུའི་དགོངས་ཀློང་མངོན་
བྱེད་ཤོག ། རབ་ཏུ་ལེགས་བྱས་བསོད་ནམས་གང་དེ་འོད་དཀར་འབུམ་གྱི་
ཕུང་པོ་དྲི་མེད་སྟོན་ཟླ་ཡོངས་སུ་རྒྱས་པའི་ལང་ཚོ་ལྟར། །མ་ལུས་འགྲོ་ལ་འཁོར་
སྡུག་ཚ་གདུང་གིས་མནར་རིང་དུ་བཟོད་དཀས་དུབ་རྣམས་ཞི་བསིལ་ངལ་གསོ་
ལེགས་མཛད་ཆེས་དཀར་པ། ། རླབས་ཆེན་མཐུ་བཟང་དམ་པས་འཛམ་གླིང་
ནོར་འཛིན་གཞི་འདིར་ཉེར་གནས་སྐྱེ་དགུ་མཐའ་དག་རིང་མིན་རྫོགས་ལྡན་
དཔལ་ལ་སྤྱོད། ། རྨད་བྱུང་དགེ་ལེགས་སྐལ་བཟང་ལ་བརྟེན་དང་པོའི་སངས་
རྒྱས་ཟབ་དགོངས་མངོན་བྱེད་ངེས་དོན་ཆོས་མཆོག་གསར་པས་གྲོལ་གྱུར་ཅིག།
ཅེས་འགྲོ་ཀུན་ལ་ཐུགས་བརྩེ་བས་རྗེས་སུ་གཟིགས་པ་ལྷོད་མེད་ཅན་བསྟན་པའི་
428

དཔལ་གྱུར་གང་གིས་དབུ་མ་ངེས་དོན་རྒྱ་མཚོའི་པར་བསྐྲུན་སྐབས། ། མ་ཏིས་
པར་བྱང་སྨོན་ཚིག་ཏུ་སྤེལ་པ་ཛ་ཡནྟུ། དགེའོ། བཀྲ་ཤིས། །
429